laion/Wikipedia-Exotic huggingface dataset:
אריה לייב מאמסטרדם

רבי אריה לייב מאמסטרדם; (בערך ה'ת"ן (1690) - שביעי של פסח ה'תקט"ו (7 באפריל 1755)). היה רב ותלמיד חכם בולט ומגדולי יהדות אשכנז. שימש כראש ישיבה ומרא דאתרא ברישא, גלוגא, לבוב, ובקהילה האשכנזית באמסטרדם. נולד לרבי שאול בנו של הרבי ר' העשיל מקרקא. אמו, אסתר, הייתה בתו של אריה לייב "הארוך" מקראקא. בילדותו למד תורה אצל אביו. בערך בגיל 15 השתדך עם מרים בתו של החכם צבי שכיהן אז כרבה של המבורג. באותה עת נקרא אביו רבי שאול לכהן כרבה של אמסטרדם אך נפטר בדרכו לשם ונקבר בעיר גלוגא. לאחר שנישא למד תורה אצל חמיו החכם צבי - ואף ערך את כתביו. הצטרף לחמיו כשעבר לאמסטרדם, שם הוציא לאור מחדש את שו"ת הרמ"א. בהסכמתו של החכם צבי לספר ניכרת הערכתו הגדולה לחתנו. עם פרסומו הוזמן לכהן בקהילות חשובות, ואכן שימש כרבה של רישא ולאחר מכן בגלוגא ולבוב. בשנת ה'תק"א החל לכהן כרבה של הקהילה האשכנזית של אמסטרדם משרה בה החזיק כ 15 שנה עד שנפטר. בי"ז בתמוז ה'תקי"ג נפטרה אשתו מרים, וכשנתיים אחר כך נפטר בערך בן 65 - בשביעי של פסח ה'תקט"ו (7 באפריל 1755). נספד על ידי גדולי דורו וגיסו רבי יעקב עמדין אף חיבר דרשת הספד מיוחדת בשם "שאגת אריה". מעבר להיותו רב קהילה נחשב רבי אריה לייב כאחד הרבנים החשובים בדורו. בפולמוס שהתעורר בעניין רבי משה חיים לוצאטו - בזמן שכיהן כרבה של גלוגא - פנו אליו רבני ונציה לחוות את דעתו. במחלוקת רבי יעקב עמדין ורבי יהונתן אייבשיץ - נקט עמדה ברורה לצד גיסו. בתקופה זו נאלץ רבי יעקב עמדין לברוח והתאכסן אצלו באמסטרדם. כאביו אף הוא הסכים על הרבה מספרי האחרונים שנדפסו בתקופתו אך הוא לא הדפיס את תורתו. תשובות ממנו מפוזרות בספרי השו"ת של התקופה (שו"ת מאמר מרדכי סימן ס"ב ועוד). רבי משה מרגלית מחבר הפירוש פני משה לתלמוד הירושלמי. היה, כאמור, חתנו של החכם צבי וגיסו של רבי יעקב עמדין. בנו - רבי שאול מאמסטרדם. כיהן אחריו כרבה של אמסטרדם. מחבר ספר בנין אריאל. היה חתנו של רבי אברהם כהנא רבה של דובנא. בנו - רבי צבי הירש לוין. רב הקהילה בברלין. בתו - דינה. נישאה לרבי שאול הלוי אב"ד האג. בתו - שרה לאה. נישאה לרבי יצחק בן רבי מרדכי הלוי רבה של קראקא (בנם היה רבי מרדכי סג"ל רבה של טיקטין). בתו - נחמה (נייטשי). נישאה לרבי משה ב"ר יוסף שהיה פרנס קהילת לבוב. (בנם היה רבי מרדכי זאב אורנשטיין אב"ד לבוב, אביו של רבי יעקב משולם אורנשטיין מחבר הספר ישועות יעקב). מרדכי מרגליות (עורך כללי), ר' אריה ליב בר' שאול, אנציקלופדיה לתולדות גדולי ישראל, תל אביב: י' צ'צ'יק, תש"ו, עמ' 232-233, באתר HebrewBooks שאגת אריה, באתר היברובוקס. בדעת קדושים עמוד 114 כתב ששמה היה אסתר אך בצילום כתובתה (מובא בתולדות רבי שאול מהאג בהקדמת ספר בנין שאול עמוד ס') כתוב דינה. וכן מופיע מספר פעמים בפנקס הקהילה. וכן כתב ר' יוסף לוינשטיין, באגרת שנדפס בתוך פתחא זעירא, לצבא רב, עמ' 39. לפי מאיר בלבן, שלשלת היוחסין של משפחת אורנשטיין-ברודא, ורשה תרצ"א, באתר היברובוקס, הערה 11, לא היה מעולם מנהיג בלבוב.
עונת 1990/1991 בפוטבול ליג

עונת 1990/1991 הייתה העונה ה-92 של הפוטבול ליג, שעד 1992 הייתה הליגה האנגלית הבכירה בכדורגל. העונה החלה ב-25 באוגוסט 1990 והסתיימה ב-20 במאי 1991. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. הליגה הבכירה כללה 20 קבוצות. לידס יונייטד, שפילד יונייטד ודנברלנד היו הקבוצות שעלו מליגת משנה. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. ארסנל זכתה באליפות בפעם ה-10 בתולדות המועדון. בסוף העונה לליגת משנה ירדו סנדרלנד, ודרבי קאונטי. במקומן לליגה הבכירה עלו אולדהאם אתלטיק, וסטהאם יונייטד, שפילד וונסדי ונוטס קאונטי. זאת בעקבות החלטה להחזיר הרכב הליגה ל-22 קבוצות. אלן סנמית' מארסנל כבש 22 שערים וזכה בתואר מלך השערים. זאת בפעם השנייה בקריירה. גורדון סטראכן מלידס יונייטד זכה בפרס כדורגלן השנה של התאחדות עיתונאי הכדורגל האנגלית. מארק יוז ממנצ'סטר יונייטד זכה בפרס כדורגלן השנה שהוענק על ידי התאחדות שחקני הכדורגל. תוך הורדת שתי נקודות תוך הורדת נקודה נתונים מפורטים מאתר rsssf
אסטון מרטין DBS

אסטון מרטין DBS (באנגלית: Aston Martin DBS) היא מכונית ספורט, 2 דלתות, בתצורת קופה, אשר יוצרה על ידי חברת אסטון מרטין הבריטית בין השנים 1967–1970. סך הכול יוצרו 787 יחידות. מחיר דגם ה"אסטון מרטין DBS" בהשקה בשנת 1967 בבריטניה עמד על 4,473 לירות שטרלינג. מחיר דגם "אסטון מרטין DBS V8" בהשקה עמד על 5,281 לירות שטרלינג. הדגם מסדרת "DB", אשר הייתה קרויה על שמו של David Brown, אשר רכש את חברת אסטון מרטין בסוף שנות הארבעים של המאה העשרים. אסטון מרטין DBS אסטון מרטין DBS V8 (בין השנים 1969–1973), מנוע V8 צילינדרים, 5,340 סמ"ק אסטון מרטין DBSZ (באנגלית: Aston Martin DBSZ) אסטון מרטין DBS Vantage (מנוע 3,995 סמ"ק המפיק 330 כ"ס) בשנת 1969 כיכב דגם ה"אסטון מרטין DBS" בסרט בשירות הוד מלכותה בסדרת סרטי ג'יימס בונד. בסרט יהלומים לנצח, בסדרת סרטי ג'יימס בונד, מופיע "אסטון מרטין DBS" לפרק זמן קצר. בסדרת הטלוויזיה "המשכנעים" (The Persuaders), (1971 –1972), בכיכובו של רוג'ר מור מככבת "אסטון מרטין DBS V8". אסטון מרטין DBS מנוע אסטון מרטין DBS V8 מנוע אסטון מרטין DBS אסטון מרטין DBS אסטון מרטין גרסת DBSZ, שנת 1969 אסטון מרטין אסטון מרטין 2 ליטר ספורט ליאונל מרטין אסטון מרטין DB2/4 אסטון מרטין DB Mark III אסטון מרטין DB5 אסטון מרטין DB4 אסטון מרטין DB6 אסטון מרטין V8 מדיה וקבצים בנושא אסטון מרטין DBS בוויקישיתוף
מריה יוזפה, נסיכת סקסוניה (1867–1944)

מריה יוזפה, נסיכת סקסוניה (בגרמנית: (Maria Josepha Prinzessin von Sachsen‏ 31 במאי 1867 - 28 במאי 1944), הייתה בתו של גאורג, מלך סקסוניה, ואמו של קרל הראשון, קיסר אוסטריה. מריה יוזפה נולדה ב-31 במאי 1867 בדרזדן לגאורג, נסיך סקסוניה ולמריה אנה, נסיכת פורטוגל, בתם של פרננדו השני, מלך פורטוגל ומריה השנייה, מלכת פורטוגל. ב-2 באוקטובר 1866 התחתנה מריה יוזפה עם אוטו פרנץ, ארכידוכס אוסטריה, אחיינו של פרנץ יוזף, קיסר אוסטריה. על אף בגידותיו הרבות של בעלה, אדיקותה הדתית של מריה יוזפה, היא הגורם שסייע לה בנישואיה, ועזר לה להרחיק את שני ילדיה מהשפעתו הרעה של אביהם. בסופו של דבר פיתחה מריה יוזפה רומן עם השחקן אוטו טרסטלר, שאותו הכיר לה הקיסר פרנץ יוזף שריחם עליה בגלל יחסיה עם בעלה. בשנת 1906 מת בעלה אוטו פרנץ, ארכידוכס אוסטריה, ולאחר מותו ניתקה את קשריה עם טרסטלר, משום שחשה שזו לא התנהגות הולמת לאלמנה. במהלך מלחמת העולם הראשונה טיפלה מריה יוזפה בפצועים בארמון אוגרטן בווינה, שהוסב לבית חולים. בשנת 1916 מת פרנץ יוזף, קיסר אוסטריה, ובנה קרל הראשון, קיסר אוסטריה עלה לשלטון במקומו. בנובמבר 1918 התפטר בנה קרל מתפקידו, ובשנת 1919 יצאה מריה יוזפה עם שאר המשפחה לגלות. בתחילה התגוררה מריה יוזפה בשווייץ, ובשנת 1921 עברה לגרמניה, שם התגוררה באחוזת המשפחה בארלנגן, עד למותה ב-28 במאי 1944. ב-2 באוקטובר 1866 התחתנה מריה יוזפה עם אוטו פרנץ, ארכידוכס אוסטריה, אחיינו של פרנץ יוזף, קיסר אוסטריה. ממנו היו לה שני ילדים: קרל הראשון, קיסר אוסטריה (1887–1922) מקסימיליאן אויגן, ארכידוכס אוסטריה (1895–1952) מדיה וקבצים בנושא מריה יוזפה, נסיכת סקסוניה בוויקישיתוף מריה יוזפה, נסיכת סקסוניה, באתר "Find a Grave" (באנגלית)
אמליה אוגוסטה, נסיכת בוואריה

אמליה אוגוסטה, נסיכת בוואריה (בגרמנית: Amalie Auguste Prinzessin von Bayern‏; 13 בנובמבר 1801 - 8 בנובמבר 1877), הייתה נסיכה בווארית ואשתו של יוהאן, מלך סקסוניה. אמליה אוגוסטה נולדה ב-13 בנובמבר 1801 במינכן, למקסימיליאן הראשון, מלך בוואריה ואשתו קרולינה מבאדן, בתם של קרל לודוויג, נסיך הכתר של באדן ואמליה, נסיכת הסן-דרמשטדט. היא הייתה תאומה זהה של המלכה אליזבת מפרוסיה (אשתו של פרידריך וילהלם הרביעי, מלך פרוסיה) ואחותה של סופי, נסיכת בוואריה, אמם של הקיסרים פרנץ יוזף הראשון מאוסטריה ומקסימיליאן הראשון ממקסיקו. ב-21 בנובמבר 1822 התחתנה אמליה אוגוסטה עם יוהאן, נסיך סקסוניה, ממנו היו לה 9 ילדים. בשנת 1851 מונתה אמליה אוגוסטה ליו"ר "אגודת נשי דרזדן", ארגון שהוקם על ידי אחותה מריה אנה, מלכת סקסוניה, אשתו של פרידריך אוגוסט השני, מלך סקסוניה. בשנת 1854 מת גיסה פרידריך אוגוסט השני, מלך סקסוניה, ובעלה עלה לשלטון במקומו כיוהאן, מלך סקסוניה. בשנת 1873 מת בעלה יוהאן, ובנה אלברט, מלך סקסוניה עלה לשלטון במקומו, וב-8 בנובמבר 1877 מתה אמליה אוגוסטה בביתה בדרזדן. ב-21 בנובמבר 1822 התחתנה אמליה אוגוסטה עם יוהאן, מלך סקסוניה, ממנו היו לה 9 ילדים: מריה, נסיכת סקסוניה (22 בינואר 1827 - 8 באוקטובר 1857). אלברט, מלך סקסוניה (23 באפריל 1828 - 19 ביוני 1902), התחתן עם קרולה מוואסה. אליזבת, נסיכת סקסוניה (4 בפברואר 1830 - 14 באוגוסט 1912), התחתנה עם הנסיך פרדיננדו מסבויה, דוכס ג'נובה, ולאחר מותו התחתנה עם ניקולו מרצ'ס ראפאלו. ארנסט, נסיך סקסוניה (5 באפריל 1831 - 12 במאי 1847). גאורג, מלך סקסוניה (8 באוגוסט 1832 - 15 באוקטובר 1904), התחתן עם מריה אנה, נסיכת פורטוגל. זידוניה, נסיכת סקסוניה (16 באוגוסט 1834 - 1 במרץ 1862). אנה, נסיכת סקסוניה (4 בינואר 1836 - 10 בפברואר 1859), התחתנה עם פרדיננד הרביעי, הדוכס הגדול של טוסקנה. מרגרטה, נסיכת סקסוניה (24 במאי 1840 - 15 בספטמבר 1858), התחתנה עם קרל לודוויג, ארכידוכס אוסטריה. סופיה, נסיכת סקסוניה (15 במרץ 1845 - 9 במרץ 1867), התחתנה עם קרל תאודור, דוכס בבוואריה. מדיה וקבצים בנושא אמליה אוגוסטה, נסיכת בוואריה בוויקישיתוף אמליה אוגוסטה, נסיכת בוואריה, באתר "Find a Grave" (באנגלית)
דמוקרטיה היא חופש

דמוקרטיה היא חופש (באיטלקית: Democrazia è Libertà – La Margherita) הייתה מפלגת מרכז באיטליה. המפלגה הורכבה בפברואר 2002 מכמה מפלגות קטנות יותר, על ידי קבוצות שונות כגון: נוצרים מהשמאל הפוליטי, אנשי מרכז, ליברלים, ואף פוליטיקאים סוציאליסטים וירוקים. בשנת 2007 היא הייתה הבסיס להקמת המפלגה הדמוקרטית. כבר בשנת 1996 עלו הרעיונות לאחד את מפלגות המרכז האיטלקיות לקראת הבחירות. בבחירות הפרלמנטריות באותה השנה, התמודדו רק שתי רשימות מרכז, שהורכבו ממספר רב של מפלגות. בשנים 1998-2000 החלו להישמע רעיונות דומים לאיחוד גם בצפון איטליה. מהלכי איחוד החלו להתקיים בשנת 2000 ומפלגת "דמוקרטיה היא חופש" הוקמה רשמית בשנת 2002. המפלגה אוחדה עם מפלגות נוספות בשנת 2007 על מנת ליצור את המפלגה הדמוקרטית. המפלגה תמכה בחיזוקו של האיחוד האירופי, וזכתה לתמיכתם של קתולים רבים. בתוך המפלגה התקיימו פלגים רבים התומכים ברעיונות שונים: ליברליזם כלכלי, סוציאל-דמוקרטיה, תומכי איגודים מקצועיים ותומכי קידמה. מתוך 630 מושבים: מתוך 315 מושבים: מתוך 72 נציגים המוקצים לאיטליה: מדיה וקבצים בנושא דמוקרטיה היא חופש בוויקישיתוף אתר האינטרנט הרשמי של דמוקרטיה היא חופש (באיטלקית)
הפראים הצעירים

הפראים הצעירים (באנגלית: The Young Savages) הוא סרט קולנוע אמריקאי מסוגת סרט פשע משנת 1961 בבימויו של ג'ון פרנקנהיימר עם ברט לנקסטר בתפקיד הראשי ולצידו טלי סוואלס בתפקידו הראשון בקולנוע כבלש משטרתי. התסריט מבוסס על הרומן "עניין של הרשעה" ("A Matter of Conviction") של אד מקביין (אנ') משנת 1959. הסרט צולם בשחור-לבן במזרח הארלם במנהטן, ניו יורק, אזור נגוע בפשע ובמלחמות כנופיות על רקע גזעי. הדרמה מתארת את אווירת הפשע השלטת, עוני, זנות, קרבות רחוב על שליטה של כנופיות על רקע אתני ואובדן השפעת ההורים. ברחובות הארלם שולטות שתי חבורות של נערי רחוב:"ציפורי הרעם" ("Thunderbirds") האיטלקים ו"הפרשים" ("Horsemen") הפורטוריקאים. לאור היום רוצחים שלושה נערים מ"ציפורי הרעם" בדקירות סכינים את רוברטו אסקלנטה מחבורת "הפרשים" שהיה עיוור. הם בורחים אך נתפסים על ידי שוטרים ומובאים למעצר. הרצח מעורר רעש וזעם בכל רחבי ניו יורק התובע המחוזי (אדוארד אנדרוס) ממנה את עוזרו האנק בל (ברט לנקסטר) לתובע במשפט זה. דעת התקשורת והקהל היא שהרוצחים יישפטו וייתלו. בל גדל גם הוא בשכונה איטלקית והיה נער רחוב אך הצליח להימלט ממציאות זו, אביו שינה את שם המשפחה מבליני לבל כדי שזה יעזור לו בהמשך דרכו במשפטים ובנישואים. אחד הנאשמים הוא דני דיפאצ'י, בנה של מרי דיפאצ'י (שלי וינטרס) שהייתה בעבר חברתו של בל. בל מודיע לתובע המחוזי על כך אבל זה לא חוזר מהחלטתו. הוא מעריך את יושרו של בל ובטוח שיביא להרשעה החשובה לו מאוד במרוץ הבחירות למשרת התובע הראשי. בל נפגש עם מרי דיספאצ'י שמשוכנעת בחפותו של בנה. הוא מתחיל לחקור ביחד עם עוזרו, בלש המשטרה גונדרסון (טלי סוואלס). תוך החקירה מותקפת אשתו קארין (דינה מריל) וגם בל עצמו מותקף ונפצע קשה על ידי הכנופיות אך ממשיך בחקירה ביחד עם עוזרו. הוא מגלה שהנרצח העיוור לא היה כל כך תמים אלא ממנהיגי כנופיית "הפרשים" והיה סרסור של אחותו שעסקה בזנות. הוא מגלה גם שבנה של מרי לא היה נגוע בשנאת פורטוריקנים ופעם הציל ילד פורטוריקני מחבריו בכנופיה האיטלקית שבקשו להטביעו בבריכה. הנערים מובאים לבית המשפט המלא בעיתונאים. כולם מצפים מבל שישכנע את חבר המושבעים להרשעה. בל לא מתנהג כתובע סביר, למגינת ליבו של התובע המחוזי. הוא חוקר את הנערים ועדים נוספים ומשכנע את המושבעים שהסיבה שהביאה לאירוע היא התעלמות הרשויות ממצבם. תוך המשפט מובא דו"ח פתולוגי על הסכינים שנמצאו ומתגלה שעל סכינו של דיפאצ'י לא נמצו סימני דם. בחקירה נשבר דיפאצ'י ומתברר כי הוא לא דקר אלא עשה כאילו כדי להיות כמו חבריו. לבסוף נשפטים חבריו לתקופות מאסר והוא נשפט לשנה בבית סוהר לשיקום צעירים עבריינים. "הפראים הצעירים", במסד הנתונים הקולנועיים IMDb (באנגלית) "הפראים הצעירים", באתר נטפליקס "הפראים הצעירים", באתר AllMovie (באנגלית) "הפראים הצעירים", באתר Rotten Tomatoes (באנגלית) "הפראים הצעירים", במסד הנתונים הקולנועיים KinoPoisk (ברוסית) קדימון לסרט הפראים הצעירים, באתר יוטיוב הסרט הפראים הצעירים, באתר TCM
אדית קראוס

אדית קראוס (16 במאי 1913 – 3 בספטמבר 2013) הייתה פסנתרנית צ'כית-ישראלית ששהתה במחנה טרזין ומורה באקדמיה למוזיקה בתל אביב. אדית קראוס נולדה בקרלסבאד, צ'כיה. אביה, ניהל בית מסחר לבגדי כלות. היא החלה לנגן בפסנתר בגיל 7 ובגיל 11 ניגנה בעירה את הקונצ'רטו לפסנתר מס' 3 של בטהובן. בגיל 14, בהמלצת אלמה מאהלר, קרובת משפחתה, החלה ללמוד אצל ארתור שנאבל בברלין. בתום לימודיה, ב-1930, עברה לפראג וניהלה קריירה מקצועית. ב-1941 נכלאה במחנה טרזין יחד עם בעלה, קארל שטיינר. קראוס נדרשה לנגן שני רסיטלים בשבוע והיא ביצעה יצירות משל מלחינים במחנה: ויקטור אולמן, פאבל האס וגדעון קליין. בעלה נשלח מטרזין לאושוויץ ונרצח שם. לאחרי המלחמה חזרה לפראג ובה פעלה כפסנתרנית וכמורה. היא הכירה שם את בעלה השני, ארפד בלודי וב–1949 עלו ארצה. קראוס לימדה באקדמיה למוזיקה בתל אביב בשנים 1957–1981. ב-1986 החלה להדריך בכיתות האמן "היסטוריה מוזיקה וזיכרון" בבית טרזין בגבעת חיים בעקבות מחקרי המוזיקולוג דוד ריד בלוך. היא גם חזרה לנגן ולהופיע עם יצירות שנגנה בטרזין. סרט תיעודי על חייה "התענג על המוזיקה" (Enjoy the Music) הוכן על ידי הבמאים הגרמנים וילהלם ומריתה רזינג. קראוס נפטרה בגיל מאה ונקברה בהר המנוחות. מדיה וקבצים בנושא אדית קראוס בוויקישיתוף חגי חיטרון, מתה הפסנתרנית אדית קראוס, באתר הארץ, 8 בספטמבר 2013 חגי חיטרון, אדית קראוס, הפסנתרנית שאולי החמצנו, באתר הארץ, 21 בספטמבר 2014 יוכבד שוורץ, "ליהנות מהמוזיקה", הבלוג "קלידים ומיתרים", 4 באפריל 2013.
עונת 1991/1992 בפוטבול ליג

עונת 1991/1992 הייתה העונה ה-93 של הפוטבול ליג שהיא הייתה הליגה האנגלית הבכירה בכדורגל. העונה החלה ב-17 באוגוסט 1991 והסתיימה ב-2 במאי 1992. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. זו הייתה העונה האחרונה שהליגה הבכירה של הפוטבול ליג הייתה הליגה הבכירה בכדורגל אנגלי. בעונת 1992/1993 הוקמה הפרמייר ליג. כתוצאה מכך, הליגה הבכירה בפוטבול ליג הפכה ליגת שנייה בחשיבותה בכדורגל האנגלי. הליגה הבכירה כללה 22 קבוצות. אולדהאם אתלטיק, וסטהאם יונייטד, שפילד וונסדי ונוטס קאונטי היו הקבוצות שעלו מליגת משנה. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. לידס יונייטד זכתה באליפות בפעם השלישית בתולדות המועדון. בסוף העונה לליגת משנה ירדו לוטון טאון, נוטס קאונטי ווסטהאם יונייטד. במקומן לליגה הבכירה עלו איפסוויץ' טאון, מידלסבורו ובלקברן רוברס. איאן רייט מקריסטל פאלאס/ארסנל כבש 29 שערים וזכה בתואר מלך השערים. גארי ליניקר מטוטנהאם הוטספור זכה בפרס כדורגלן השנה של התאחדות עיתונאי הכדורגל האנגלית. זאת בפעם השנייה בקריירה. גארי פליסטר ממנצ'סטר יונייטד זכה בפרס כדורגלן השנה שהוענק על ידי התאחדות שחקני הכדורגל. נתונים מפורטים מאתר rsssf
לוטוס אקלט

לוטוס אקלט (באנגלית: Lotus Eclat) היא מכונית ספורט, בתצורת 2 דלתות - קופה, 2 מושבים + 2, מתוצרת יצרנית מכוניות המרוץ והספורט "לוטוס מכוניות", (באנגלית : Lotus Cars) הבריטית אשר יוצרו בין השנים 1975–1982. יוצרו 1,522 יחידות (1,299 יחידות עם מנועי 2.0 ליטר, ו-223 יחידות עם מנועי 2.2 ליטר). בשנת 1982 חברת "לוטוס מכוניות" התחילה לשווק את דגם ה-לוטוס אקסל "Lotus Excel" (בין השנים 1982-1992). מנוע חדש לא פותח לדגם ה- "Lotus Excel", ובדגם ה-"Lotus Excel" הורכב מנוע ה-"לוטוס אקלט". Type 76 (בין השנים 1975-1980), מנוע 2.0 ליטר Type 83 (בין השנים 1980-1982), מנוע 2.2 ליטר לוטוס אקלט, שנת 1979 לוטוס אקלט, שנת 1979 לוטוס אקלט, שנת 1980 לוטוס אקלט - פנסים קדמיים נשלפים לוטוס אקלט פתיחת מכסה מנוע - לוטוס אקלט לוטוס אקלט מנוע לוטוס אקלט לוטוס אקלט - מבט לתא הנהג לוטוס אקלט לוטוס Mk1 לוטוס אקלט (Lotus Elite/Eclat - Classic Car Review | Honest John) מדיה וקבצים בנושא לוטוס אקלט בוויקישיתוף לוטוס אקלט (2:57 דקות), יו-טיוב
מוק

האם התכוונתם ל... מוק - קורס אינטרנטי מקוון הפתוח לקהל הרחב אישים: אברהם מוק – מתעמל יהודי הולנדי אוון מוק – דוגמן, שחקן וסקייטבורד אמריקאי בוב מוק – ספורטאי ועורך דין אמריקאי ג'נט מוק – סופרת ועיתונאית אמריקאית מיני מוק – אנתרופולוגית יהודייה הולנדית -ישראלית. מק מוך
כריש קופר

כריש קופר או כריש ברונזה (שם מדעי: Carcharhinus brachyurus) הוא מין של כריש ממשפחת הכרישיים. כריש זה מצוי במספר אזורים עם אוכלוסיות נפרדות בצפון-מזרח האוקיינוס האטלנטי, חופי דרום אפריקה בצפון-מערב ובמזרח האוקיינוס השקט וסביב לחופי אוסטרליה וניו זילנד. לעיתים הם נכנסים לגדות נהרות, למקווי מים מליחים, לנמלים ולמפרצונים סביב החופים. הנקבות חיות בנפרד מהזכרים. אורכו של הכריש 3.3 מטר והוא בעל צבע ברונזה וגוף חלק עם סנפירים קטנים ועם שיניים ארוכות וחדות המשמשות לקריעת טרפו לגזרים. מזונו של הכריש כולל סילוניות, דגי גרם ודגי סחוס אחרים. הם מתקהלים בלהקות כאשר יש מספיק אוכל וניזונים ביחד, כך הם עושים במצוד הסרדינים בדרום אפריקה או במצוד אחר סרדין דרום אמריקני המצוי בלהקות. כריש זה אינו טורף אנשים אך נמצא במקום גבוה ביחס לכרישים שתקפו אנשים ללא התגרות. מדיה וקבצים בנושא כריש קופר בוויקישיתוף כריש קופר, באתר ITIS (באנגלית) כריש קופר, באתר NCBI (באנגלית) כריש קופר, באתר Animal Diversity Web (באנגלית) כריש קופר, בבסיס הנתונים ARKive (באנגלית) כריש קופר, באתר FishBase (באנגלית) כריש קופר, באתר GBIF (באנגלית) כריש קופר באתר הרשימה האדומה של IUCN
אברהם יצחק

אברהם יצחק (נולד ב-1973) הוא רופא כירורג ישראלי, מנהל כיום את בית החולים אסותא בבאר שבע. בעבר קצין הרפואה הראשי של שירותי כבאות והצלה. קצין מילואים בצה"ל בדרגת אלוף-משנה, אשר כיהן בין היתר כמפקד הרפואה של פיקוד הדרום, כראש ענף רפואה מבצעית בחיל הרפואה, קצין הרפואה של אוגדת עזה, ראש מדור רפואה בפיקוד הדרום, קצין הרפואה של חטיבת הנח"ל וקצין הרפואה של יחידת מגלן. הסטודנט לרפואה הראשון בישראל ממוצא אתיופי והקצין הבכיר ביותר בצה"ל ממוצא זה (נכון לשנת 2017). משיא משואת יום העצמאות ה-62 לשנת 2010, כנציג צה"ל. הציל את חייהם של עשרות לוחמי צה"ל במלחמת לבנון השנייה, במבצע עופרת יצוקה ובשורת מבצעים נוספים. יצחק נולד באדיס אבבה שבאתיופיה, ילדם השני מתוך ארבעה של רחמים וקסאץ' יצחק. אביו היה שליח של ארגון ציוני, שפעל להעלאתם של יהודי אתיופיה לישראל דרך סודאן, והאם הייתה מורה. בשנת 1983 נאלץ אביו לברוח מאתיופיה לישראל עקב פעילותו הציונית הבלתי חוקית והאם נשארה לגדל לבדה את ארבעת ילדיה בעוני רב. יצחק היה תלמיד מחונן וכבר בגיל 15 בשנת 1988 החל את לימודי הרפואה באוניברסיטת אדיס אבבה. כשהיה בן 18 בשנת 1991 נאלץ להימלט מאתיופיה כדי שלא יגויס לצבא האתיופי בעיצומה של מלחמת האזרחים האתיופית ועלה ארצה לישראל. כעבור שנה התקבל ללימודי רפואה באוניברסיטת בן-גוריון בבאר שבע במסגרת העתודה האקדמאית. בכך היה לסטודנט הראשון לרפואה במדינת ישראל, שמוצאו אתיופי. לאחר סיום לימודי הרפואה החל את שירותו בצה"ל, ואת קורס הקצינים בבה"ד 1 סיים כ"מופת גדודי". בתחילה שירת במשך כשנתיים כרופא גדודי בגדוד 101 של חטיבת הצנחנים ואחר כך כשנתיים שימש כרופא של יחידת מגלן, איתה השתתף במבצע חומת מגן ובמבצעים נוספים. החל את התמחותו בכירורגיה בבית החולים סורוקה בבאר שבע, בשנת 2004, אך התמחותו נקטעה עקב פרוץ מלחמת לבנון השנייה. היה אחד מרופאי חטיבת הנח"ל באותה מלחמה, עימה השתתף בקרב סלוקי העקוב מדם והיה אחד מפצועי החטיבה, 12 שעות לפני תום המלחמה. לאחר סיום ההתמחות בכירורגיה מונה ד"ר יצחק לראש מדור רפואה בפיקוד הדרום ובשנת 2012 מונה לקצין הרפואה של אוגדת עזה. במסגרת תפקידו זה השתתף בין היתר במבצע עמוד ענן והיה הרופא שהציל תחת אש את חייו של סא"ל (מיל.) גיל סיטון. משנת 2015 כיהן כראש ענף רפואה מבצעית בדרגת סגן-אלוף. בנובמבר 2017 הועלה לדרגת אלוף-משנה ונכנס לתפקידו כמפקד רפואה פיקוד הדרום. במקביל לתפקידו כראש ענף הרפואה המבצעית סיים ד"ר יצחק תואר שני בניהול מערכות בריאות באוניברסיטת בן-גוריון. ד"ר יצחק הוא גם בוגר תוכנית ענב"ר היוקרתית אשר מכשירה את העתודה הניהולית של מערכת הרפואה העתידית בישראל. בנובמבר 2020 קיבל את פרס שרת העלייה והקליטה לשנת 2020. לאחר סיום שירותו בצה"ל עבר לשירותי כבאות והצלה, שם שירת כקצין הרפואה הראשי של הארגון. בפברואר 2023 מונה למנהלו הראשון של בית החולים אסותא באר שבע. יצחק נשוי מאז שנת 1997 לגנט, אותה פגש בעת לימודיו באוניברסיטת בן-גוריון (היא למדה עבודה סוציאלית). הם גרים בבאר שבע והורים לחמישה ילדים, שהבכור בהם משרת נכון ל-2017 בחטיבת גולני. בתו השנייה ענבל עתידה להתגייס כלוחמת. מדיה וקבצים בנושא אברהם יצחק בוויקישיתוף ערן נבון, "החלטתי לא להתקרבן, אלא להצטיין", באתר ישראל היום, 11 במאי 2017 רביב שכטר, זן נדיר, "ישראל היום", 4 באפריל 2010 אבי יצחק, באתר "מורים", 17 בנובמבר 1992 ו-29 בנובמבר 2005 יואב זיתון, אלוף-משנה ראשון בצה"ל מקרב בני העדה האתיופית, באתר ynet, 21 בנובמבר 2016 סרטון הדלקת המשואה, ביוטיוב כבוד למגזר: הסרוגים שזכו בפרס השרה לקליטת עלייה, באתר "סרוגים", 17 בנובמבר 2020
מרחבים סגורים

מרחבים סגורים (באנגלית: The Great Indoors) היא קומדיית מצבים אמריקאית מאת מייק גיבונס המשודרת החל מ-27 באוקטובר 2016 ברשת CBS. בסדרה מככבים ג'ואל מקהייל, כריסטופר מינץ-פלאס, כריס ויליאמס, סוזנה פילדינג, כריסטין קו, שון בראון וסטיבן פריי. ב-2017 הסדרה בוטלה לאחר עונה אחת. בישראל, הסדרה שודרה בערוץ Yes Comedy. ג'ק גורדון (ג'ואל מקהייל) הוא כתב טיולים והרפתקאות מפורסם אשר מפרסם אותם במגזין "גבולות בחוץ". כאשר מנהל המגזין, רולנד (סטיבן פריי) מזמין את ג'ק גורדון למשרד המגזין הוא מבשר לו שימי חקר וטיולי העולם הסתיימו ומתכונת העיתון תהפוך כעת לדיגיטלית בלבד, ועליו לעזור לו לנהל את העיתון עם הכתבים החדשים והצעירים שלו אשר שקועים כל הזמן באינטרנט וברשתות החברתיות. אתר האינטרנט הרשמי של מרחבים סגורים (באנגלית) מרחבים סגורים, ברשת החברתית אקס (טוויטר) "מרחבים סגורים", במסד הנתונים הקולנועיים IMDb (באנגלית) "מרחבים סגורים", באתר Rotten Tomatoes (באנגלית) "מרחבים סגורים", באתר Metacritic (באנגלית) "מרחבים סגורים", במסד הנתונים הקולנועיים KinoPoisk (ברוסית)
סרדיניים

סרדיניים (שם מדעי: Clupeidae) היא משפחת דגי גרם מסדרת הסרדינאים, הכוללת דגי מאכל רבים המתקבצים בלהקות גדולות, מה שמגן עליהם מפני טורפים על ידי הסתחררות מהירה שמבלבלת את תוקפיהם. הם בעלי ראשים קצרים עם סנפירי גב קטנים וקשקשים כסופים. אורכם נע בין 2–75 ס"מ. במשפחה זו סוגים רבים וחשובים למאכל, כמו סרדין אירופי ודג המליח. Alosa Amblygaster Anodontostoma Brevoortia סוג ומין יחיד Chirocentrodon bleekerianus סוג ומין יחיד Clupanodon thrissa מליח (Clupea) Clupeichthys Clupeoides Clupeonella סוג ומין יחיד Congothrissa gossei Corica סוג ומין יחיד Dayella malabarica Dorosoma סוג ומין יחיד Ehirava fluviatilis Escualosa סוג ומין יחיד Ethmalosa fimbriata סוג ומין יחיד Ethmidium maculatum סוג ומין יחיד Gilchristella aestuaria Gonialosa Gudusia Harengula סרדינית (Herklotsichthys) Hilsa kelee Hyperlophus Ilisha Jenkinsia Knightia (פרהיסטורי) סוג ומין יחיד Konosirus punctatus סוג ומין יחיד Laeviscutella dekimpei סוג ומין יחיד Limnothrissa miodon Lile Microthrissa סוג ומין יחיד Minyclupeoides dentibranchialus Nannothrissa Nematalosa Neoopisthopterus Odaxothrissa Odontognathus Opisthonema Opisthopterus Pellonula סוג ומין יחיד Platanichthys platana סוג ומין יחיד Pliosteostoma lutipinnis סוג ומין יחיד Poecilothrissa centralis סוג ומין יחיד Potamalosa richmondia Potamothrissa סוג ומין יחיד Raconda russeliana Ramnogaster Rhinosardinia סוג ומין יחיד סרדין אירופי (Sardina pilchardus) טרית (Sardinella) סוג ומין יחיד סרדין דרום אמריקאי (Sardinops sagax) Sauvagella סוג ומין יחיד Sierrathrissa leonensis עדינון (Spratelloides) סוג ומין יחיד Spratellomorpha bianalis Sprattus סוג ומין יחיד Stolothrissa tanganicae Sundasalanx - ייתכן ששייך למשפחה עצמאית Tenualosa סוג ומין יחיד Thrattidion noctivagus מדיה וקבצים בנושא סרדיניים בוויקישיתוף סרדיניים, באתר ITIS (באנגלית) סרדיניים, באתר NCBI (באנגלית) סרדיניים, באתר Animal Diversity Web (באנגלית) סרדיניים, באתר האנציקלופדיה של החיים (באנגלית) סרדיניים, באתר GBIF (באנגלית)
לוטוס אקסל

לוטוס אקסל (באנגלית: Lotus Excel) היא מכונית ספורט, בתצורת 2 דלתות - קופה, 2 מושבים + 2, מתוצרת יצרנית מכוניות המרוץ והספורט "לוטוס מכוניות" (Lotus Cars) הבריטית אשר יוצרו בין השנים 1982–1992. הדגם בוסס על דגם לוטוס אקלט, ובפרט, המנוע (מנוע לוטוס 912). במהלך תכנון הדגם, חברת טויוטה היפנית השתלטה על חברת "לוטוס מכוניות" מה שגרם למספר מכלולים אשר נלקחו מחברת טויוטה, כגון התמסורת הידנית מסוג W58, אשר יוצרה בטויוטה. יוצרו 2,159 יחידות. לוטוס אקסל (1982–1992) לוטוס אקסל SE (בין השנים 1985–1992) לוטוס אקסל SA (בין השנים 1986–1992) לוטוס אקסל 1986 לוטוס אקסל 1989 לוטוס אקסל 1987 לוטוס אקסל לוטוס אקסל לוטוס אקסל (Classic Car Reviews Lotus Excel | CCFS UK) מדיה וקבצים בנושא לוטוס אקסל בוויקישיתוף יחס הדחיסה הוא היחס שבין הנפח שתופסת התערובת בין סוף שלב היניקה כשהבוכנה "למטה" אל הנפח שבו התערובת תופסת לאחר שלב הדחיסה כשהבוכנה בסוף מהלכה